NORMATIVA SOBRE PREMIS EXTRAORDINARIS DE DOCTORAT DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/52788)
  + [Valencià](/va/acuerdo/52964)






Selector de idioma

Leer

* [Español](/es/acuerdo/52275)
* [Valencià](/va/acuerdo/52833)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





NORMATIVA SOBRE PREMIS EXTRAORDINARIS DE DOCTORAT DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
======================================================================================================================================

Secretaria General

Butlletí Oficial Universitat d'Alacant





NORMATIVA SOBRE PREMIS EXTRAORDINARIS DE DOCTORAT DE LA UNIVERSITAT D'ALACANT

Data d'aprovació
:   26/09/2024

Data de publicació
:   27/09/2024

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/Acuerdos/DescargarAcuerdo/52763)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/52195)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/52153)
  + [Compartir acuerdo en 

    X](https://twitter.com/intent/tweet?via=UA_Universidad&text=NORMATIVA SOBRE PREMIS EXTRAORDINARIS DE DOCTORAT DE LA UNIVERSITAT D'ALACANT&url=https://www.boua.ua.es/va/acuerdo/52154)

**Títol:** NORMATIVA SOBRE PREMIS EXTRAORDINARIS DE DOCTORAT DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 26 de setembre de 2024

Aprovada per unanimitat pel Consell de Govern de la Universitat d'Alacant en la sessió ordinària del dia 26 de setembre de 2024.

NORMATIVA SOBRE PREMIS EXTRAORDINARIS DE DOCTORAT DE LA UNIVERSITAT D'ALACANT

D'acord amb el que disposa el Reial decret 99/2011 que regula els ensenyaments oficials de doctorat, la normativa d'ensenyaments oficials de doctorat de la Universitat d'Alacant i l'Estatut de la Universitat d'Alacant, el Consell de Govern, a proposta del Comitè de Direcció de l'Escola Internacional de Doctorat de la Universitat d'Alacant, podrà atorgar anualment premis extraordinaris de doctorat, determinant les condicions i el procediment que cal seguir en les propostes d'aquests premis.

Amb base en aquesta competència s'estima convenient aprovar aquesta normativa sobre les condicions i el procediment que cal observar en la proposta i la concessió de premis extraordinaris de doctorat.

1.  Competència

1.    La Universitat d'Alacant podrà atorgar anualment premis extraordinaris de Doctorat en cadascun dels programes de doctorat impartits en aquesta Universitat. Correspon al Comitè de Direcció de l'Escola Internacional de Doctorat (EIDUA) fer la proposta de premis extraordinaris de doctorat, la concessió definitiva del qual serà aprovada pel Consell de Govern d'acord amb el que disposa aquesta normativa.

2.    El Comitè de Direcció proposarà l'adscripció dels programes de doctorat que s'impartisquen a la Universitat d'Alacant en alguna de les branques de coneixement següents: Arts i Humanitats, Ciències, Ciències de la Salut, Enginyeria i Arquitectura i Ciències Socials i Jurídiques.

2. Convocatòria

La EIDUA publicarà anualment en la seua pàgina web la convocatòria per a la concessió dels premis extraordinaris de doctorat. En aquesta convocatòria s'establirà el període acadèmic a què correspon el premi, el termini de presentació de sol·licituds pels candidats o candidates, la documentació que cal aportar i els criteris d'avaluació.

3. Requisits de les persones candidates

Per a poder optar al premi les persones candidates hauran de reunir els requisits següents:

a)       Ser doctor o doctora per la Universitat d'Alacant en el període acadèmic a què correspon el premi.

b)     Que aquesta tesi haja sigut qualificada pel tribunal amb excel·lent "cum laude".

c)      Tenir el vot favorable de tots els membres del tribunal perquè el candidat o candidata opte a premi extraordinari

d)    Que la persona candidata haja presentat la sol·licitud dins del termini i en la forma corresponent.

4.    Nombre de premis

1.    Podrà atorgar-se un premi extraordinari de doctorat per cada deu tesis doctorals defensades o fracció en cadascun dels programes de doctorat que s'imparteixen a la Universitat d'Alacant, sempre que durant el curs acadèmic a què fa referència la convocatòria s'hagueren defensat i aprovat, com a mínim, cinc tesis doctorals. Si no s'aconsegueix aquest nombre, les tesis llegides quedaran acumulades fins al curs acadèmic en què s'hi arribe a un mínim de cinc.

2.    Si en un curs acadèmic el nombre de tesis doctorals defensades i aprovades en un mateix programa fora superior a cinc, la quantitat de premis possibles es correspondrà amb el nombre enter més pròxim al quocient de dividir el nombre de tesis llegides per deu.

3.    No podrà augmentar-se el nombre de premis extraordinaris que cal concedir, ni acumular-se els que corresponguen a diferents branques de coneixement, ni els que hagueren quedat deserts en anys anteriors.

5.    Comissions avaluadores

1.    En cadascuna de les cinc branques de coneixement es constituirà una Comissió Avaluadora integrada pels coordinadors o les coordinadores dels programes de doctorat que, pel nombre de tesis llegides, tinguen dret a atorgar almenys un premi.

En el cas que concórrega alguna causa de conflicte d'interès amb algun candidat o candidata que impedisca la participació d'aquesta, es designarà al secretari o secretària de la Comissió Acadèmica o, si escau, al coordinador o coordinadora de qualitat del programa; si tots dos també estan afectats per conflicte d'interès amb alguna persona candidata, el coordinador o coordinadora del programa designarà un altre membre que siga personal investigador del programa de doctorat, procurant que aquesta designació contribuïsca a l'equilibri entre dones i homes en la composició del conjunt de la Comissió.

2.    Les comissions estaran integrades per un mínim de tres membres. En els casos en què no s'aconseguisca el nombre mínim de membres, es convocarà el secretari o secretària del programa i, si escau, el coordinador o coordinadora de qualitat del programa o programes que donen un nombre de premis més gran.

En el cas que qualsevol dels membres anteriorment ressenyats, per conflicte d'interessos, no puga formar part de la comissió, el coordinador o coordinadora designarà un altre membre que siga personal investigador del programa de doctorat, procurant que aquesta designació contribuïsca a l'equilibri entre dones i homes en la composició del conjunt de la Comissió.

3.    Les diferents comissions seran convocades per l'EIDUA. No podrà formar part de la Comissió el professorat amb funcions de tutorització i/o direcció de les tesis que opten a premi extraordinari.

4.    La presidenta o el president de la Comissió serà el membre de més antiguitat, dins dels de major categoria, i el secretari o secretària, el de menor antiguitat, dins dels de menor categoria.

5.    Els acords de la Comissió s'adoptaran per majoria de les persones presents i es reflectiran en una acta en la qual es faran constar, si és el cas, els possibles vots particulars que s'emeten. En cas d'empat, la presidenta o el president tindrà vot de qualitat.

6. Criteris per a la concessió de premis extraordinaris de doctorat

1. Les sol·licituds admeses s'avaluaran d'acord amb els criteris següents:

a)    80% per contribucions (publicacions i participació en congressos) directament relacionades amb la tesi doctoral des de la data de matriculació en el programa de doctorat fins a dos anys després de la defensa de la tesi.

Es valorarà un màxim de sis contribucions triades pel candidat o la candidata, relacionades directament amb la tesi. Caldrà justificar la relació amb la tesi i s'indicarà la part d'aquesta (capítol, epígraf¿) a què correspon la contribució.

En el cas de las publicacions, aquestes hauran d'haver sigut, almenys, acceptades per a la seua publicació en el període anteriorment establit.

Els criteris d'avaluació aplicables per cada comissió seran els publicats juntament amb la convocatòria anual.

Per a optar a premi extraordinari es requerirà, almenys, una publicació de la màxima puntuació establida en el barem o diverses contribucions que aconseguisquen en el conjunt aquesta puntuació

b)   5% per menció de doctor internacional

c)    5% per menció de doctor industrial

d)   5% per beca o contracte predoctoral associat a programes d'investigació de convocatòries públiques o privades competitives, amb una duració mínima de dos anys.

e)    5% per premis concedits a la tesi doctoral

2.  En el cas que no s'aconseguisca la valoració mínima establida en l'apartat a), la Comissió Avaluadora declararà desert el premi extraordinari.

7. Reclamacions i recursos contra la proposta de concessió

1.    La Resolució de les comissions avaluadores es publicarà en la pàgina web de l'EIDUA, i es concedirà un termini per a presentar reclamacions. En el supòsit d'existir reclamacions, la secretària o el secretari de l'EIDUA notificarà el fet a les persones afectades i tornarà a convocar la corresponent Comissió Avaluadora, perquè valore les reclamacions presentades.

2.    La Resolució emesa per aquesta Comissió serà notificada a les persones interessades que, en cas de discrepància, podran interposar una nova reclamació davant del vicerector o la vicerectora amb competències en matèria de Doctorat, en el termini d'un mes, comptador des de l'endemà de la notificació.

3.    A proposta del vicerector o la vicerectora amb competències en matèria de Doctorat, es designarà una nova comissió, presidida pel director o la directora de l'EIDUA, integrada per un mínim de tres membres pertanyents a àrees de coneixement diferents d'aquella sobre la qual tracta la tesi, amb la finalitat que emeta informe sobre les qüestions plantejades en la reclamació.

8.    Resolució

El Comitè de Direcció de l'EIDUA, una vegada resoltes les reclamacions, elevarà les propostes de premis extraordinaris al Consell de Govern per a l'aprovació d'aquestes. L'acord del Consell de Govern serà publicat en el tauló oficial d'anuncis de la Universitat i en la pàgina web de l'EIDUA.

Contra aquest acord, que posa fi a la via administrativa, es podrà interposar recurs contenciós administratiu davant dels jutjats d'aquest ordre jurisdiccional amb seu a Alacant, en el termini de dos mesos comptadors des de l'endemà de la notificació de la resolució, o subsidiàriament, recurs de reposició, en el termini d'un mes comptador des de la mateixa data.

9. Efectes

El premi extraordinari s'inclou en l'expedient de doctorat i es podrà acreditar oficialment mitjançant la sol·licitud d'un certificat acadèmic.

Disposició derogatòria

Queda derogada la Normativa sobre premis extraordinaris de doctorat de la Universitat d'Alacant, de 30 de juliol de 2019.

Disposició final

Aquesta normativa entrarà en vigor l'endemà de la seua publicació en el Butlletí Oficial de la Universitat d'Alacant.

Anàlisi
-------

:   **Deroga a:**

    * [Detalle
      NORMATIVA SOBRE PREMIS EXTRAORDINARIS DE DOCTORAT DE LA UNIVERSITAT D'ALACANT](/va/acuerdo/5381) 
      30/07/2019





[Carretera Sant Vicent del Raspeig s/n  
03752 Sant Vicent del Raspeig - Alacant  
 Tel. 11 551 7984 - Fax 60 048 6295](https://www.google.es/maps/@74.405235,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12469&trk=tyah&trkInfo=tarId%9F9198712099784%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)